കടന്നല് കുത്തേറ്റ് ചാത്തമംഗലം പാറക്കണ്ടി സ്വദേശി മരിച്ചു കോഴിക്കോട് ചാത്തമംഗലം നെച്ചൂളിയില് പറമ്ബില് ജോലിക്കിടെ കടന്നല് കുത്തേറ്റു എക്സൈസ് ഡ്രൈവറായ സുധീഷ് 48 ആണ് മരിച്ചത്. മെഡിക്കല് കോളേജ് ആശുപത്രിയില് ചികിത്സയിലായിരുന്നു. ഇക്കഴിഞ്ഞ 10 നായിരുന്നു കടന്നല് കുത്തേറ്റത്. കോഴിക്കോട് നോര്ത്ത് സോണ് ജോയിന്്റ് എക്സൈസ് കമ്മീഷണര് ഓഫീസ് ഡ്രൈവറാണ് സുധീഷ്. വീട്ടുവളപ്പില് ജോലിചെയ്തിരുന്ന രാമചന്ദ്രന്നായര്ക്കും കുത്തേറ്റിരുന്നു. പ്ലാവിനു മുകളിലെ ഭീമന് കൂട്ടില് പരുന്ത് ആക്രമിച്ചതോടെയാണ് കടന്നല് ഇളകിയത്. രക്ഷിക്കാനെത്തിയ സുധീഷിനെ കടന്നല് കൂട്ടമായി ആക്രമിച്ചു. കുത്തേറ്റ് തളര്ന്നുവീണ സുധീഷ് ബോധരഹിതനായി. തീവ്രപരിചരണ വിഭാഗത്തില് ചികില്സയിലിരിക്കെ പുലര്ച്ചെയാണ് മരിച്ചത്. ഭാര്യ: രജിത, മകള്: ആര്യ.